OzLabs/hebrew-wiki-articles huggingface dataset:
יחסי כווית–מלזיה

יחסי כווית–מלזיה הם היחסים הדו-צדדיים בין מדינת כווית לבין פדרציית מלזיה.

היחסים בין שתי המדינות מתמקדים בעיקר בשיתוף פעולה כלכלי.

==יחסים כלכליים==
מלזיה היא אחת משותפות הסחר הגדולות ביותר של כווית. בין השנים 1996 ל-2006, היקף המסחר בין כווית למלזיה זינק מכ-79.3 מיליון דולר לכ-507 מיליון דולר. "בית הכספים של כווית", אשר נחשב לבנק האסלאמי הגדול ביותר במפרץ הפרסי, החל לפעול גם במלזיה ב-2008. בין שתי המדינות נחתמו מספר הסכמים כגון תכנון מס, ושתי המדינות משתפות פעולה בתחומים כגון בחינוך, תיירות ותעשיית החלל. בשנת 2013, כווית ומלזיה החליטו להגביר את שיתוף הפעולה הדו-צדדי בחינוך.

==יחסים דיפלומטים==
כווית מחזיקה בשגרירות בקואלה לומפור. מאידך, מלזיה מחזיקה בשגרירות בכווית סיטי.

==ראו גם==
*יחסי כווית-סין

==קישורים חיצוניים==
* [http://www.thefreelibrary.com/Kuwait,+Malaysia,+Germany+discuss+prospects+of+cooperation.-a0285219565 Kuwait, Malaysia, Germany discuss prospects of cooperation.]

==הערות שוליים==
גשר מלח

באלקטרוכימיה, גשר מלח הוא מכשיר המחבר בין שני חצאי תאים בתא גלווני. המטרה שלו היא לאזן את המטען החשמלי בחצאי התאים, על מנת לשמור על הזרם לאורך זמן.

מטרת גשר המלח היא לשמור על איזון מטענים חשמליים בתא, שמופר כאשר האלקטרונים נעים בין האנודה לקטודה. באנודה נוצרים יונים חיוביים ואלקטרונים, האלקטרונים מחומצנים בידי היונים בחצי התא השני. במצב הזה נוצרים בחצאי התא מטענים שונים. כאשר נוצרים מטענים שונים נוצרים שדות חשמליים שמשפיעים על מעבר האלקטרונים מאנודה לקטודה וגורמים להפסקת הזרם. גשר המלח מאזן את התא בכך שהיונים השליליים בגשר המלח נמשכים לאנודה והיונים החיוביים נמשכים לקטודה.

== תיאור פעילות הגשר מלח ==
עקב מעבר האלקטרונים בתא, נוצר מצב בו יש עודף אלקטרונים בקתודה ועודף יונים חיוביים באנודה. עודף האלקטרונים, דוחה את האלקטרונים, ואילו עודף היונים החיוביים, מונע מהאלקטרונים לעזוב את פס המתכת. בעזרת גשר המלח, היונים השליליים בתמיסה, יכולים לנוע בין צד חצי תא לחצי תא. גשר המלח מושרה בתרכובת יונית, ומאפשר את מעבר היונים השליליים בעזרת כוחות חשמליים. כך, נוצר מעגל סגור - אלקטרונים נעים מחצי תא אחד לשני, והיונים השליליים נעים מחצי תא השני לראשון.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:אלקטרוכימיה
קטגוריה:כלי מעבדה
תומר רוסו

תומר רוסו (נולד ב-29 במאי 1973) הוא שחקן קולנוע, טלוויזיה ותיאטרון, במאי, מחזאי ומורה למשחק ישראלי.

==ביוגרפיה ==
נולד בשנת 1973 בקריית ביאליק. שירת בצה"ל כחובש בחטיבת הצנחנים. ב-1997 סיים לימודי משחק בבית הספר "בית צבי".

==קריירה בטלוויזיה ובקולנוע==
בשנת 1997 הופיע בסדרה "כסף קטלני" בתפקיד אבישי רובין, בסרט "בחצות הלילה" בתפקיד שחר, בסרט "דנה לא רוקדת" בתפקיד יוני ובסרט "אנחנו לא כאלו".

בשנת 1998 שיחק בסדרה "רמת אביב גימל" את רונן. בשנת 2000 שיחק בסרט "כיפור" בתפקיד רוסו. 

באותה שנה שיחק בסרט הקולנוע "זאיה", בבימויו של יונתן פז. הסרט לא הופץ ונערך שוב בשנת 2016 תחת השם "מבחן החלב".

בשנת 2001 הופיע בסדרה "לגעת באושר" בתפקיד אורי הוברמן ובסרט "לא תנאף" בתפקיד רוני. בשנת 2002 גילם את מילק בסרט "קדמה". בשנת 2003 גילם את פרידמן החובש בסרט "קרב בדרך לירושלים" ובסרט "עלילה" את הקצין.

בשנת 2005 שיחק בסרט "אזור חופשי" את איש הביטחון.
בשנת 2007 שיחק בסרטו של עמוס גיתאי, "התנתקות".

בשנת 2009 הופיע בסדרה "פרשת השבוע" וכן שיחק בסרטו של עמוס גיתאי, "כרמל". 
בשנת 2015 גילם בסרט "רבין-היום האחרון" את גבי ברבש, מנהל בית החולים.

בשנת 2018 שיחק את איש האבטחה בסרט "רכבת קלה".
בשנת 2022 שיחק בסרטו של ארז תדמור "בחורים טובים".

== קריירה בתיאטרון ==
*בתיאטרון הסמטה: "מזרחה".
*בתיאטרון הספרייה: "בורגנים", "הבחור שלנו", "מיזנתרופ".
*בתיאטרון אורנה פורת: "שמוליק של זוהרה".
*בתיאטרון בית ליסין: "הקונצרט", "קול קטן", "על עכברים ואנשים".

==חיים אישיים==
רוסו נשוי ואב לארבעה. מתגורר במצפה הילה.

== לקריאה נוספת==
* 

==קישורים חיצוניים==

* [http://www.habama.co.il/Pages/ArtPerson.aspx?PeopleID=162 תומר רוסו], אתר "הבמה"

קטגוריה:שחקני קולנוע וטלוויזיה ישראלים
קטגוריה:בוגרי בית צבי
קטגוריה:ישראלים שנולדו ב-1973
גובה החובות (סרט)

גובה החובות או האספן (ברוסית: Колле́ктор) הוא סרט דרמה רוסי בבימויו של אלכסיי קרסובסקי, שגם כתב את התסריט וזהו סרט הביכורים שלו. 

הקרנת הבכורה נערכה ב-9 ביוני 2016 במסגרת פסטיבל הקולנוע "קינוטאבר" שבו הוענק פרס השחקן הטוב ביותר לקונסטנטין חבנסקי.

הסרט שוחרר להקרנות מסחריות ב-6 באוקטובר 2016 וב-16 באפריל 2017 הסרט שודר בערוץ הטלוויזיה NTV.

העלילה מתפתחת בעזרת שיחות טלפון אשר מקבל ארתור במשרדו החושפות בפנינו את עולמו. ארתור הוא הדמות היחידה אשר נראית במהלך הסרט כאשר לאורכו דמויות נוספות משתתפות רק באמצעות קולם. הסרט התקבל באהדה רבה על ידי המבקרים וזכה לתשבחות.
== עלילת הסרט ==
ארתור (קונסטנטין חבנסקי) הוא גובה חובות ציני. בעבודה שלו הוא מצליח לגרום ללקוחותיו לשלם את חובותיהם ללא שימוש באלימות, בשיטות מתוחכמות ופסיכולוגיות. כפסיכולוג טוב, הוא מהר מאוד מוצא את נקודת התורפה של החייב ומשתמש בכך במיומנות רבה.

אך לפתע ארתור מוצא את עצמו קורבן לסחיטה. וידאו שערורייתי בהשתתפותו מופץ ברשת האינטרנט; כתוצאה מכך, כל חבריו ועמיתיו לעבודה מתרחקים ממנו והוא נועל את עצמו במשרד, תוך שהוא מנסה לשקול את האפשרויות שלו — האם לבצע התאבדות או שבלילה אחד עליו לברר מי מפליל אותו.

==צוות השחקנים==
{| class="wikitable"
|-
! שם השחקן
! שם הדמות
! הערות
|-
| קונסטנטין חבנסקי
| ארתור
| גובה החובות
|-
| פולינה אגורייבה
| תמרה
| בקולה בלבד
|-
| קסניה בוראבסקאיה
| נטליה
| בקולה בלבד
|-
| טטיאנה לזארבה
| טטיאנה
| בקולה בלבד
|-
| מרינה ליסובץ
| הרופאה
| בקולה בלבד
|-
| ולנטינה לוקאשצ'וק
| ליזה
| בקולה בלבד
|-
| קיריל פלטניוב
| יבגני
| בקולו בלבד
|-
| יבגני סטיצ'קין
| לב
| בקולו בלבד
|-
| ניקיטה טיונין
| יורלוב
| בקולו בלבד
|-
|אלכסנדר טיוטין
|רומן
| בקולו בלבד
|-
|איגור זולוטובצקי
|עיתונאי
| בקולו בלבד
|-
|דריה מורוז
|קסניה
| בקולה בלבד
|}

==הפקה==
כמעט כל הסרט מתרחש בתוך משרד בגורד שחקים מוסקבאי. הצילומים התרחשו בזמן אמת בטווח זמן של לילה בודד במשרד שכור בגורד שחקים במתחם מוסקבה סיטי.

== פרסים ומועמדויות ==
{| class="wikitable" style="font-size: 90%; margin-bottom: 10px;"
! שנה
! פרס
! קטגוריה
! תוצאה
|-
| rowspan="3" |2016
|פרס פסטיבל קינוטאבר בסוצ'י
|השחקן הטוב ביותר<br>
(קונסטנטין חבנסקי)
|
|-
|פרס פסטיבל קרלובי וארי
|פרס Fedora של התאחדות מבקרי הקולנוע של אירופה והמזרח התיכון
|
|-
|פרס פסטיבל מרידיאן פסיפיק בולדיווסטוק
|פרס אהדת הקהל לסרט הרוסי הטוב ביותר
|
|-
| rowspan="2" |2017
| rowspan="2" |פרס נשר הזהב
|הסרט העלילתי הטוב
|
|-
| rowspan="1" | התסריט הטוב (אלכסיי קרסובסקי)
| 
|-
| rowspan="5" |2017
| rowspan="5" |פרס ניקה
|פריצת השנה<br>
(אלכסיי קרסובסקי)
|
|-
| rowspan="1" | הסרט העלילתי הטוב
| 
|-
| rowspan="1" | התסריט הטוב (אלכסיי קרסובסקי)
| 
|-
| rowspan="1" | השחקן הטוב ביותר (קונסטנטין חבנסקי)
| 
|-
| rowspan="1" |עבודת הסאונד הטובה ביותר (נלי איוואנובה)
| 
|-
| rowspan="2" |2017
| rowspan="2" |פרס "יחי הקולנוע הרוסי" בסנקט פטרבורג
|פרס העיתונות
|
|-
| rowspan="1" |פרס השופטים לעיבוד רעיון ויישומו (אלכסיי קרסובסקי)
| 
|-
|2017
| rowspan="1" |פרס פסטיבל הקולנוע העצמאי בפראג
|הבימוי הטוב ביותר (אלכסיי קרסובסקי), השחקן הטוב ביותר (קונסטנטין חבנסקי), פרס השופטים על שם גוסטב מאירינק
|
|}

==קישורים חיצוניים==

*[https://youtu.be/57WRsy0IXYk קדימון הסרט] באתר יוטיוב
==הערות שוליים==

קטגוריה:סרטי דרמה רוסיים
קטגוריה:סרטי מתח רוסיים
קטגוריה:סרטי 2016
קטגוריה:סרטים ברוסית
קטגוריה:סרטים עם שחקן אחד
קטגוריה:סרטי מותחן פסיכולוגיים
וו-לה-ויקונט

וו-לה-ויקונט, 2005.
"וו-לה-ויקונט" (בצרפתית: Vaux-le-Vicomte)<ref></ref> הוא שאטו (טירה) וגן בסגנון צרפתי במנסי (Maincy), כ־55 קילומטרים דרומית־מזרחית לפריז, במחוז סן-אה-מרן (Seine-et-Marne). הגן נבנה בין השנים 1658–1661, וידוע בעיצובו המושתת על סימטריה וגאומטריה. את הגן תכנן והקים אנדרה לה נוטר, הגנן ומתכנן הנוף המלכותי, עבור ניקולא פוקה, שר הכספים של לואי ה־14. "וו-לה-ויקונט" היה ידוע כיצירתו החשובה והשאפתנית ביותר, עד אשר תכנן את הגנים בארמון ורסאי. 

הגן היווה השראה ארכיטקטונית באירופה של אמצע המאה ה־17. בתכנון השאטו לקחו חלק האדריכל לואי לה וו (Louis Le Vau) והצייר שארל לה ברן (Charles Le Brun).<ref></ref>

השאטו עצמו מוגבה וניתן להשקיף ממנו על הגן, ומן הגן על השאטו. סגנונו האדריכלי מושתת על מוטיבים של הארכיטקטורה הקלאסית של יוון ורומא, עם גגות שנועדו להתמודד עם מזג האוויר בצרפת, אך עדיין מתקשרים לעולם הארכיטקטורה הקלאסית.

הגנים מעוצבים בסגנון תיאטרלי וייצוגי, שנועד לבטא את שליטתו של האדם בטבע.

לאחר שבנה לה נוטר את "וו-לה-ויקונט", ביקש לואי ה־14 לבנות ארמון וגנים מרשימים יותר מאלה של פוקה, ופנה ללה נוטר שיתכנן עבורו את גני ורסאי.

== קישורים חיצוניים ==

* 

* צילומי פנורמה של שאטו וו-לה-ויקונט באתר "[https://mcid.mcah.columbia.edu/art-atlas/panoramas-world-architecture/ch%C3%A2teau-de-vaux-le-vicomte ארט אטלס]"
* 

== הערות שוליים ==

קטגוריה:צרפת: טירות
קטגוריה:איל-דה-פראנס: מבנים
הר קולומביה (קולורדו)

הר קולומביה (באנגלית: Mount Columbia) הוא הר גבוה ברכס הרי הרוקי, אחת הפסגות ברכס המכללות, במדינת קולורדו שבארצות הברית. גובהו של ההר 4,290.8 מטרים מעל פני הים, והוא ההר ה-37 בגובהו במדינת קולורדו.

הר נקרא על שם ניצחונה של אוניברסיטת קולומביה שבעיר ניו יורק ברגטת הנלי המלכותית בשנת 1878.

== גאוגרפיה ==
הר קולומביה ממוקם ב"אזור הטבע הבראשיתי פסגות המכללות" (Collegiate Peaks Wilderness) בשטח היער הלאומי סאן איזבל. ההר ממוקם 16 קלומטרים צפונית-מזרחית מהעיר בואנה ויסטה במחוז צ'אפי שבקולורדו.

== מקור השם ==
ההר נקרא על שם אוניברסיטת קולומביה בניו יורק, ולצד הרים נוספים ברכס המכללות הוא קרוי על שם אוניברסיטאות אמריקאיות (וכן הר הרווארד, הר ייל, הר פרינסטון והר אוקספורד).

== קישורים חיצוניים ==

* [https://www.fs.usda.gov/Internet/FSE_DOCUMENTS/fseprd520432.pdf הר קולומביה] באתר ממשלת ארצות הברית (רשות היערות)
* [https://geonames.usgs.gov/apex/f?p=gnispq:3:0::NO::P3_FID:203886 הר קולומביה] באתר הסקר הגאולוגי של ארצות הברית
* [https://www.ngs.noaa.gov/cgi-bin/ds_mark.prl?PidBox=JL0878 הר קולומביה] באתר הסקר הגאודזי של ארצות הברית
* [https://www.14ers.com/photos/peakmain.php?peak=Mt.%20Harvard הנוף הנשקף מהר קולומביה]
* [http://www.coloradomountaineering.com/2013/05/mountain-profile-mount-columbia-14073.html הר קולומביה] באתר colorado mountaineering
* [https://www.summitpost.org/mount-columbia/150484 הר קולומביה] באתר summitpost
* [http://www.peakbagger.com/peak.aspx?pid=5755 הר קולומביה] באתר peakbagger
* [https://www.14ers.com/routelist.php?peak=Mt.+Harvard+and+Mt.+Columbia מסלולי טיפוס על הר קולומביה]
* [https://www.mountain-forecast.com/peaks/Mount-Columbia-Sawatch/forecasts/4290 תחזית מזג אוויר עדכנית להר קולומביה (לפי גבהים)]
* 
* שבילים:
** [https://www.alltrails.com/trail/us/colorado/mount-columbia-trail שביל הר קולומביה]
** [https://www.alltrails.com/trail/us/colorado/mount-columbia-east-ridge-trail השביל המזרחי של הר קולומביה]

==הערות שוליים==

קולומביה
פאנל

הפלאש ב"כנס פאלי-פסט", מרץ 2015]]
פאנל או פנל (על פי האקדמיה: חֶבֶר דִּיּוּן) הוא קבוצת אנשים המתאספים במטרה לדבר על נושא או אירוע מסוים. לכל פאנל ישנו מנחה דיונים המחזיק מיקרופון או עומד על במה וישנו קהל צופים שיכול לשאול שאלות ולהעיר. המטרה של הפאנל היא להעלות את כמות הצופים של נושא או לענות על ציפיותיהם.

פאנלים יכולים להיות בנושאים מדעיים, פוליטיים, חברתיים או תרבותיים וחברי הפאנל הם אנשים בעלי זיקה גבוהה לנושא הפאנל. לאחר שסרטי קולנוע מצליחים השחקנים הנוכחים בהם מגיעים לפאנלים בנושא כדי לענות על שאלות הצופים.

רוב הפאנלים הם זמניים ומועסקים בנושא מסוים אך ישנם כמה פאנלים קבועים. באולפני חדשות ישנו חבר פאנלים המדבר על אירועי היום וישנם גם תוכניות אירוח בהם יש פאנל קבוע או מתחלף ובו מתארחים ידוענים לענות על שאלות.

בחלק מהדיונים לצורך הגדלת פתיחות של משתתפי הדיון מופעל כלל בית צ'טהאם.

=== בישראל ===
בישראל, פורמט הפאנל נפוץ בעיקר במשדרי חדשות ותוכניות אקטואליה, כמו גם בשידורים חיים וישירים, עקב אירוע חירום חדשותי (מלחמה, פיגוע וכו'), בריאותי (מגפת הקורונה העולמית), או ספורטיבי (מונדיאל, יורו, ליגת העל בכדורגל). הפאנלים מורכבים בדרך כלל ממגיש התוכנית, עיתונאים ופרשנים פוליטיים, וכן מאנשי מערכת הביטחון בדימוס (בדרך כלל בתור מומחים לענייני צבא וביטחון לאומי), מפוליטיקאים לשעבר (שמתחלפים מעת לעת) ומפוליטיקאים פעילים אורחים (שלרוב מרואיינים בצורה פרטנית על ידי מנחה הפאנל או מגיש התוכנית). בפאנלים הפוליטיים לעיתים קרובות מתפתחים ויכוחים שלעיתים אף גולשים להרמות קול.

== קישורים חיצוניים ==

==הערות שוליים==

קטגוריה:תקשורת המונים
קטגוריה:שיטות למידה
אירה מלניוק

אִירָה מַלַנְיוּק (אוקראינית: Ірина Маланюк; 29 בינואר 1919 – 25 בפברואר 2009) הייתה זמרת אופרה אוקראינית-אוסטרית בעלת קול קונטרה-אלט, אשר ביצעה תפקידים מגוונים, מיצירות מוצרט עד לרפרטואר עכשווי.

== חייה ==
מלניוק נולדה בעיר סטניסלביב (מאז 1962 נקראת איוָנוֹ-פרנקיבסק). דודתה הייתה זמרת האופרה סולומיה קרושלניצקה. ראשית למדה בלביב אצל אדם דידור, ולאחר מכן אצל אנה בר-מילדנבורג בווינה. הופעת הבכורה שלה הייתה בעיר גראץ באוסטריה, ב-1945. ב-1947 החלה להופיע באופרה של ציריך, והשתתפה בהפקת האופרה מאת וילי בורקהרד על-פי "העכביש השחור", ושרה בהצגת הבכורה הארצית של האופרה דרכו של הולל מאת סטרווינסקי.

החל משנת 1952 החלה להופיע בבית האופרה הממלכתית של מינכן ובאופרה הממלכתית של וינה. בין היתר, הופיעה בהפקות של אורפאו מאת גלוק, מקבת' מאת ורדי, וטירתו של כחול הזקן מאת ברטוק.

מלניוק הופיעה במחזור הטבעת של ואגנר בניצוח וילהלם פורטוונגלר ב"לה סקאלה" במילאנו. היא ביצעה תפקידים בהופעות אורח גם ברויאל אופרה האוס בלונדון, באופרה של פריז, באופרה של מונטה קרלו, בפסטיבל זלצבורג, ובפסטיבל ביירוית, בתפקידים כגון מגדלנה באמני השירה מנירנברג מאת ואגנר, פריקה בהוולקירה מאת ואגנר, ואלטראוטה בדמדומי האלים מאת ואגנר, בראנגאנה בטריסטן ואיזולדה מאת ואגנר, אדליידה באראבלה מאת ריכרד שטראוס, ואת מרינה בבוריס גודונוב מאת מוסורגסקי.

היא זכתה להצלחה גם בתפקידי אופרה איטלקית כגון דורבלה בכך עושות כולן מאת מוצרט, ויטליה בחסדו של טיטוס מאת מוצרט, אזוצ'נה בהטרובדור מאת ורדי, אמנריס באאידה מאת ורדי, ושרה גם באורטוריות ובקונצרטים. היא הרבתה לשיר את תפקידי האלט בסימפוניה התשיעית של בטהובן וברקוויאם של מוצרט. 

בשנת 1971 פרשה מלניוק מן הבמה, ולימדה בקונסרבטוריון למוזיקה בגראץ.  בשנת 1998 פרסמה בגרמנית אוטוביוגרפיה בשם "קולו של הלב: אוטוביוגרפיה של זמרת".

בגיל 90 הלכה לעולמה בצירל בהרי הטירול האוסטריים.

== מבחר הקלטות ==
* 1953&#x20;– וגנר&#x20;– טבעת הניבלונגים – בתפקיד פריקה, ואלטראוטה, והנורנה השנייה. הקלטה חיה בפסטיבל ביירוית, בניצוח קלמנס קראוס
* 1953&#x20;– מוצרט&#x20;– כך עושות כולן – תזמורת ומקהלת הרדיו של המבורג, בניצוח הנס שמידט-איסרשטדט (מושר בגרמנית)
* 1953&#x20;– ורדי&#x20;– הטרובדור – תזמורת ומקהלת הרדיו של קלן, בניצוח פרנץ פריצ'אי (מושר בגרמנית)
* 1955&#x20;– מוצרט&#x20;– חסדו של טיטוס – תזמורת ומקהלת הרדיו של קלן, בניצוח יוזף קיילברת (מושר באיטלקית)

== קישורים חיצוניים ==

==הערות שוליים==

קטגוריה:זמרות אוסטריות
קטגוריה:זמרי אופרה אוסטרים
קטגוריה:זמרות אוקראיניות
קטגוריה:זמרי קונטרה אלט
קטגוריה:ילידות 1919
קטגוריה:אוסטריות שנפטרו ב-2009
קטגוריה:אוסטרים שנפטרו ב-2009
זאורולופוס

זאורולופוס (שם מדעי: Saurolophus; מילולית: "ציצת לטאה") הוא סוג דינוזאור ממשפחת ההדרוזאוריים ("בעלי מקור הברווז") אשר חי בעידן הקרטיקון לפני 68–70 מיליון שנה.

== מאפיינים ==
הזאורולופוס התגלה באמריקה הצפונית (קנדה) ובאסיה (מונגוליה). ליד מאובניו התגלו גם מאובנים של ההדרוזאור פרזאורולופוס שכך קיבל את שמו (מילולית: "קרוב לזאורולופוס").

יצור זה הגיע לאורך 9. מ' והגיע למשקל 2 טון. כמו לקרוביו היו לו לסתות ארוכות עם חלק קדמי שטוח וחסר שיניים, וחלק אחורי בעל שיניים רבות שעזרו לו ללעוס מזון צמחי. הכפות היו שטוחות ודמויות פרסה והזנב שימש לאיזון. נראה שהוא היה יכול לעמוד על 2 רגליים ולהזדקף כדי לכופף עלים מענפים. לדינוזאור זה הייתה קרן חלולה על ראשו, מעט יותר קצרה מקרנו של הפרזאורולופוס, איתו הוא יכל להריע ולתקשר עם חבריו.

הוא חי בסוף הקרטיקון בעדרים שנדדו סמוך לנהרות.

== בתרבות ==
דינוזאור זה הופיע בסרט המסע לעמק החלומות ובסדרות נרדף בידי דינוזאורים ופלאווורלד.

== קישורים חיצוניים ==

== גלריה ==
<gallery perrow="7" widths="150" heights="150">
קובץ:Crane de Saurolophus.jpg|גולגולת
קובץ:Saurolophus.jpg|מודל זאורולופוס
קובץ:Saurolophus debivort.png
קובץ:Mong 1967 Saurolophus.jpg|זאורולופוס על בול
קובץ:Saurolophus scalation.png
</gallery>

קטגוריה:בעלי חיים שתוארו ב-1912
קטגוריה:זאורולופיים
קטגוריה:דינוזאורים שחיו בקרטיקון עליון באסיה
קטגוריה:דינוזאורים שחיו בקרטיקון עליון באמריקה הצפונית
קטגוריה:טקסונים שתוארו בידי ברנום בראון
קטגוריה:מאובני טקסונים שתוארו ב-1912
אריסטובולוס הצעיר

אריסטובולוס הצעיר (מת לאחר 44 לספירה) היה נסיך מבית הורדוס, בנו הצעיר ביותר של אריסטובולוס, בנם של המלך הורדוס ומרים החשמונאית, ושל ברניקי, בתם של שלומית אחות הורדוס וקוסטובר. היו לו שני אחים, אגריפס הראשון והורדוס (מלך כלקיס), ושתי אחיות, הרודיאס ומרים. הורדוס היה גדול מאגריפס בשנים, נראה שגם הרודיאס נולדה לפני אגריפס, וסביר שאריסטובולוס היה צעיר מהם.

אריסטובולוס ככל הנראה גדל והתחנך ברומא עם אחיו הבוגרים אגריפס הראשון והורדוס (מלך כלקיס), יחד עם קיסר רומא העתידי, קלאודיוס.
אריסטובולוס נשא לאשה את יוטפה , בתם של המלך סמפסיקראמוס השני והמלכה יוטפה , ששלטו באמסה בשנים 42-14.
ליוטפה ואריסטובולוס נולדה בת, שגם שמה יוטפה, שהייתה חירשת.

אריסטובולוס ואחיו אגריפס נעשו מקורבים אל פלאקוס, הפרוקונסול של סוריה. אולם אריסטובולוס היה עוין את אגריפס והאשים אותו בפני פלאקוס שקיבל שוחד מאזרחי דמשק תמורת תמיכתו אצל הפרוקונסול במאבקם נגד הצידונים על הגבולות. פלאקוס חקר את העניין וגירש את אגריפס מסביבתו.

בתקופת שלטונו של קליגולה (41-37 לספירה), ביקש הקיסר להקים פסל של עצמו בבית המקדש בירושלים. כאשר הגיע לטבריה הנציב החדש בסוריה, פובליוס פטרוניוס, הפעיל עליו אריסטובולוס, יחד עם אנשיו, לחץ שיכתוב לקיסר וישכנעו שלא לבצע את החלטתו להקים את הפסל בהיכל.

למרות מעמדו כנסיך לבית הורדוס ונישואיו לנסיכה גם היא, חי אריסטובולוס כאזרח פשוט עד יום מותו.

==קישורים חיצוניים==
* William Smith, [https://books.google.com/books?id=lmAPAAAAYAAJ&pg=PA301 Dictionary of Greek and Roman biography and mythology, Aristobulus (5), p.301]

==הערות שוליים==

קטגוריה:בית הורדוס
קטגוריה:אישים שחיו במאה ה-1
שלמה ליליינבלום

שלמה ליליינבלום (1886–1971) היה זמר אופרה ארץ ישראלי. בנו של משה לייב ליליינבלום. 

==ביוגרפיה==

נולד ברוסיה. בוגר הקונסרבטוריון באודסה. בשנת 1925 עלה לארץ ישראל, בעקבות פנייתו של מרדכי גולינקין, מייסד האופרה הארצישראלית ומנצחה. במשך עשרים ושלוש שנה הופיע בה כטנור, עד לסגירתה בשנת 1947.

נישא למיכל לובמן (חביב) מראשון לציון, בתו של מרדכי חביב ואחותו של זרובבל חביב. התגוררו בראשון לציון. לאחר הפסקת פעילות האופרה הישראלית עסק בפרדסנות וכן עבד ביקב בראשון לציון. גם אשתו, מיכל, הייתה מעובדות היקב וכן שימשה מזכירה של האגודה לשוויון זכויות לנשים במושבה. 

נקבר בבית הקברות הישן בראשון לציון.

קטגוריה:זמרי אופרה ישראלים
קטגוריה:ראשון לציון: אישים
קטגוריה:אישים הקבורים בבית הקברות גני אסתר בראשון לציון
קטגוריה:ישראלים שנולדו ב-1886
קטגוריה:ישראלים שנפטרו ב-1971
מרגריט, נסיכת לוקסמבורג

מרגריט, נסיכת לוקסמבורג (בלוקסמבורגית: Margaretha vu Lëtzebuerg; נולדה ב-15 במאי 1957), היא בתו של ז'אן, הדוכס הגדול של לוקסמבורג.

== ביוגרפיה ==
מרגריט נולדה ב-15 במאי 1957 בטירת בצדורף, לז'אן, נסיך הכתר של לוקסמבורג ולז'וזפין שארלוט, נסיכת בלגיה, בתם של לאופולד השלישי, מלך הבלגים ואסטריד, נסיכת שוודיה, והיא אחותו התאומה של ז'אן, נסיך לוקסמבורג. מרגריט התחנכה בלוקסמבורג, בלגיה, בריטניה וארצות הברית, והוציאה דוקטורט במדעי החברה.

מרגריט היא הפטרונית של דיסלקסיה אינטרנשיונל, ושל תנועת הצופות של לודלאנז'. מרגריט נוסעת לעיתים קרובות לבריסל, שם היא משתתפת בכנסים ופגישות הקשורות לאיחוד האירופי, וכן היא נוסעת לעיתים קרובות לסיורים רשמיים עם בעלה. התחביבים של מרגריט כוללים רכיבה, סקי, טניס, ציד, קריאה ומוזיקה מודרנית וקלאסית.

== משפחתה ==
ב-20 במרץ 1982 התחתנה מרגריט עם ניקולאוס, נסיך ליכטנשטיין, ממנו נולדו לה 4 ילדים:
* לאופולד, נסיך ליכטנשטיין (1984)
* מריה-אנונציאטה, נסיכת ליכטנשטיין (נולדה ב-1985)
* מארי אסטריד, נסיכת ליכטנשטיין (נולדה ב-1987)
* יוזף עמנואל, נסיך ליכטנשטיין (נולד ב-1989)

==אילן יוחסין==

==קישורים חיצוניים==

==הערות שוליים==

קטגוריה:בית בורבון
קטגוריה:נסיכות
קטגוריה:בוגרות תנועת הצופים
קטגוריה:בוגרי תנועת הצופים
קטגוריה:ילידות 1957
רוזמרי סמית'

רוזמרי סמית (באנגלית: Rosemary Smith; 7 באוגוסט 1937 – 5 בדצמבר 2023) הייתה נהגת מרוצי ראלי אירית שלקחה חלק ואף ניצחה במרוצי ראלי ידועים במהלך שנות ה-60. לאחר מכן הייתה בעלת בית ספר לנהיגה מתקדמת באירלנד.

==קריירה==
סמית' נולדה בדבלין, אירלנד ובצעירותה עסקה בעיצוב אופנה ואף פתחה חנות שמלות בעיר הולדתה. בשנת 1959 הגיעה להתחרות כנהגת כמעט במקרה בעקבות חברתה דלפין ביגר, אשר התחרתה במרוצי ראלי. באחד מהמרוצים ביגר נותרה ללא נווט וביקשה מסמית' להצטרף אליה. סמית' התקשתה בניווט והצמד איבד את דרכו. לאחר שהתברר שהחזיקה את המפה הפוך החליפו השתיים תפקידים וסמית' המשיכה את המרוץ כנהגת. הצמד המשיך להתחרות ביחד במספר אירועים, כאשר ביגר מזנקת כנהגת ובמהלך המרוץ מתבצע חילוף תפקידים. שיתוף הפעולה נפסק בעקבות פציעתה של ביגר בתאונת דרכים.

בשנת 1964 זכתה בגביע הנשים בראלי אירלנד. שנה לאחר מכן זכתה בראלי טופיל, שהתקיים בהולנד. בשנת 1966 סיימה את ראלי מונטה קרלו במקום השישי בדירוג הכולל ובמקום הראשון בקרב הנשים. מאוחר יותר נפסלה תוצאתה יחד עם תשעה נהגים נוספים. בעקבות כך הכריזה כי לא תשוב להתחרות עד שההחלטה לא תשונה.

בשנת 1969 זכתה בראלי קורק 20 (אירלנד). במהלך הקריירה זכתה מספר פעמים בגביע הנשים בראלי סקוטלנד ובראלי אירלנד, פעמיים בראלי האלפיני (מרסיי, צרפת) ובראלי קנדה ופעם אחת בראלי קפריסין.

במאי 2017 ערכה נהיגת מבחן ברכב הפורמולה 1 של קבוצת רנו במסלול פול ריקאר בצרפת. בכך הייתה לאדם המבוגר ביותר הנוהג במכונית פורמולה 1.

נפטרה ב-5 בדצמבר 2023.

==קישורים חיצוניים==

* 

==הערות שוליים==

קטגוריה:נהגות מכוניות מרוץ
קטגוריה:ספורטאים אירים
קטגוריה:ילידות 1939
קטגוריה:ילידי 1939
קטגוריה:נפטרות ב-2023
קטגוריה:אירים שנפטרו ב-2023
אופל 4/8 PS

אופל 4/8 PS (בגרמנית Opel 4/8 PS) היא מכונית עממית בסגנון מכונית עידן פליז בתצורת קבריולה מתוצרת יצרנית הרכב הגרמנית אופל (בגרמנית: Adam Opel AG) אשר יוצרה בין השנים 1909–1910.

דגם ה"אופל 4/8 PS" הוגדר מסוג "Phaeton body" (דגם פתוח).

==אופל 4/8 PS==
דגם ה"אופל 4/8 PS" היה קרוי גם (בגרמנית: Opel 4/8 PS "Doktorwagen" באנגלית: doctor's car), משום שהיה פופולרי בקרב הרופאים, כדי לערוך ביקורי בית.

מחיר דגם "אופל 4/8 PS" בהשקתו בשנת 1909 עמד על 3,950 מרק גרמני.

הדגם אשר הורכב בו מנוע בנזין, היה פשוט לנהיגה לתפעול ואחזקה שוטפת (לתקופה), ולכן היה פופולרי.

דגם "אופל 4/8 PS" צולם לסרטי קולנוע וטלוויזיה.

== תמונות ==
<gallery mode="packed" heights="190">
קובץ:Opel-Doktorwagen Phaeton, 1909, 1.jpeg | דגם "אופל 4/8 PS", שנת 1909
קובץ:Opel 6-12 front 20020707.jpg| דגם "אופל 4/8 PS"
</gallery>

==ראו גם==
* אופל (יצרן רכב)
* אופל פטנט מוטור ווגן לוטסמן
* אופל 10/30 PS
* אופל סופר 6
* אופל 5/12 PS

== קישורים חיצוניים ==

* 
* 
* [http://www.opel.com/ אופל], האתר הבינלאומי

==הערות שוליים==

קטגוריה:מכוניות קבריולה
קטגוריה:דגמי מכוניות שהושקו ב-1909
4/8 PS
קטגוריה:כלי רכב גרמניים
קטרין סטיוארט

קטרין סטיוארט (באנגלית: Catrin Stewart; נולדה ב-29 בינואר 1988) היא שחקנית ולשית.

==ביוגרפיה==
סטיוארט נולדה בוויילס. היא ידועה בעיקר מהופעתה בתפקיד אֶמָה, הבת של סטלה, בסדרת הדרמה קומית "סטלה" של ערוץ Sky1, ובתפקיד ג'ני פלינט בסדרת המדע בדיוני הוותיקה "דוקטור הו". עוד גילמה סטיוארט את לילי בשני פרקים בסדרה "עברייני על".

בתיאטרון שיחקה סטיוארט בתפקיד יוליה במחזה "רומיאו ויוליה" עם להקת התיאטרון הדלונג. על הופעתה זו כתב מבקר בעיתון האובזרבר שהיא הייתה "אחת המרתקות ביותר והנוגעות ללב שראיתי".

==פילמוגרפיה==
===סרטים===
{| class="wikitable"
! שנה
! שם
! שם באנגלית
! תפקיד
! הערות
|-
| 2003
|
| dir="ltr" | Hearts of Gold
| מוד פאוול
| סרט טלוויזיה
|-
| 2006
| מסע צלב בג'ינס
| dir="ltr" | Crusade in Jeans
| ססיל
|
|-
| 2010
|
| dir="ltr" | On a Knife Edge
| לורה
| סרט קצר
|-
| 2012
|
| dir="ltr" | Frail
| קלואי
|
|-
| 2014
|
| dir="ltr" | Night Shift
| הנערה
| סרט קצר
|-
| 2015
| Y Llyfrgell
| dir="ltr" | The Library Suicides
| נאן ואנה
| סרט בוולשית
|-
| 2016
|
| dir="ltr" | Connie
| דולי דיגס / קוני
| סרט קצר
|}
===טלוויזיה===
{| class="wikitable"
! שנה
! שם
! שם באנגלית
! תפקיד
! הערות
|-
| 2007
| חדר מיון
| dir="ltr" | Casualty
| מישל סטיבנסון
| סדרת טלוויזיה (פרק אחד)
|-
| 2010–2011
| עברייני על
| dir="ltr" | Misfits
| לילי
| סדרת טלוויזיה (2 פרקים)
|-
| 2011–
| דוקטור הו
| dir="ltr" | Doctor Who	
| ג'ני פלינט
| סדרת טלוויזיה (8 פרקים)
|-
| 2012–2014, 2016, 2017
| סטלה
| dir="ltr" | Stella
| אמה מוריס / צ'ודרי
| סדרת טלוויזיה
|-
| 2017
|
| dir="ltr" | Bang
| ג'ינה
| סדרת טלוויזיה
|}
===סדרות רשת===
{| class="wikitable"
! שנה
! שם
! תפקיד
! הערות
|-
| 2012
| dir="ltr" | Vastra Investigates
| ג'ני פלינט
| פרק ב"דוקטור הו"
|}

==תפקידים בתיאטרון==
{| class="wikitable"
! שנה
! שם
! שם באנגלית
! תפקיד
! הערות
|-
| 2016
| 1984
| dir="ltr" | 1984
| ג'וליה
| תיאטרון לונדון פלייהאוס
|-
| 2016
| חתולה על גג פח לוהט
| dir="ltr" | Cat on a Hot Tin Roof
| מגי
| תיאטרון Clwyd
|-
| 2014
| גן הדובדבנים
| dir="ltr" | The Cherry Orchard
| אניה
| תיאטרון יאנג ויק
|-
| 2013
|
| dir="ltr" | Longing
|
| מחזה מאת ויליאם בויד
|-
| 2012
| רומיאו ויוליה
| dir="ltr" | Romeo and Juliet
| יוליה
| להקת התיאטרון הדלונג
|}

==קישורים חיצוניים==

==הערות שוליים==

קטגוריה:שחקניות קולנוע וטלוויזיה ולשיות
קטגוריה:שחקניות תיאטרון ולשיות
קטגוריה:בריטיות שנולדו ב-1988
קטגוריה:בריטים שנולדו ב-1988
אופל דיפלומט

אופל דיפלומט (בגרמנית: Opel Diplomat) היא מכונית סלון מתוצרת יצרן הרכב הגרמני אופל (בגרמנית: Opel Automobile GmbH), חברת בת של קונצרן הרכב ג'נרל מוטורס, אשר יוצרה בשנים 1964–1977.

סך הכול יוצרו 27,537 יחידות.

==גרסאות "אופל דיפלומט"==

* סלון - 4 דלתות
* קופה - 2 דלתות (דור ראשון)

==דורות "אופל דיפלומט"==
* דור ראשון (יוצר בין השנים 1964–1968)
* דור שני (יוצר בין השנים 1969-1977)

== תמונות ==
<gallery mode="packed" heights="100">
| "אופל דיפלומט", 2 דלתות - דור ראשון, קופה
קובץ:Diplo A Coupe Front.jpg | "אופל דיפלומט", 2 דלתות - דור ראשון, קופה
קובץ:Opel Diplomat V8 Coupé (8998158419).jpg | "אופל דיפלומט", 2 דלתות - דור ראשון, קופה
קובץ:Opel Diplomat A (01).jpg| "אופל דיפלומט" - דור ראשון
קובץ:Opel Diplomat A (02).jpg| "אופל דיפלומט" - דור ראשון
קובץ:Opel Diplomat interior.JPG | "אופל דיפלומט", דור ראשון - מבט לתא הנהג
קובץ:Opel Diplomat.JPG | "אופל דיפלומט" - דור ראשון, קופה
קובץ:Opel Diplomat V8 ca 1975 5354cc in profile.JPG | "אופל דיפלומט", שנת 1975 - דור שני
קובץ:Opel Diplomat E automatic in red, rear right.jpg | "אופל דיפלומט", שנת 1975 - דור שני
קובץ:Opel Diplomat V8 (7264984526).jpg| "אופל דיפלומט", - דור שני
קובץ:Opel Diplomat B 1970.jpg | "אופל דיפלומט", שנת 1970 - דור שני
קובץ:Opel Diplomat B 5.4L at Schaffen-Diest.JPG | "אופל דיפלומט", - דור שני
קובץ:Opel Diplomat E Automatic.jpg | "אופל דיפלומט", - דור שני
</gallery>

==ראו גם==
* אופל

==לקריאה נוספת==
* [http://www.wheelsage.org/opel/diplomat/42147/pictures/ אופל דיפלומט - תמונות], wheelsage.org
* [http://media.opel.com/media/intl/en/opel/home.detail.html/content/Pages/news/intl/en/2014/opel/03-19-50th-anniversary.html חמישים שנה לאופל קפיטן, אופל אדמירל, ואופל דיפלומט], media.opel.com

== קישורים חיצוניים ==

* 
* [http://www.opel.com/ אופל], האתר הבינלאומי

==הערות שוליים==

קטגוריה:מכוניות סלון
קטגוריה:מכוניות קופה
קטגוריה:דגמי מכוניות שהושקו ב-1964
דיפלומט
קטגוריה:כלי רכב גרמניים
UTH רוסיה

UTH רוסיה, בשמו המלא United Television Holding Russia (ברוסית ידוע בשם ЮТВ Холдинг, או פשוט UTV באנגלית) הוא שמה של חברת החזקות תקשורת רוסית. החברה שבסיסה במוסקבה הוקמה באוגוסט 2009 ומהווה לאחת מחברות התקשורת והמדיה הגדולות ברוסיה ובבעלותה נמצאת חברת המדיה CTC Media.

49% ממניות החברה נמצאים בבעלות חברת וולט דיסני - חבר המדינות, חברת הבת של חברת וולט דיסני.

== בעלות וניהול ==
UTV נוצרה באמצעות מיזוג בין חברות הטלוויזיה One Holdings Limited וחברת Art Finance & Media (Cyprus) Limited באוגוסט 2009. המנהל הכללי הוא אנדריי דימיטרוב.

באמצע אוקטובר 2015, הודיעה החברה על שיתוף פעולה עם USM Holdings שבבעלות אלישר אוסמנוב להשקיע 100 מיליון דולר בארגון הספורט האלקטרוני Virtus Pro.

== פעילות ==
החברה שולטת על הנכסים הבאים:

=== אחזקות מדיה ===
* CTC Media (מחזיקה ב-75% מהמניות, עם עלייה אפשרית בשיעור של עד 80%)

=== ערוצי טלוויזיה ===
* ערוץ יו
* ערוץ דיסני (רוסיה) (51%)
* Muz-TV

== קישורים חיצוניים ==
* 

==הערות שוליים==

*
קטגוריה:חברות תקשורת רוסיות
חברת וולט דיסני - חבר המדינות

חברת וולט דיסני - חבר המדינות (ברוסית: Уолт Дисней Компани СНГ, או The Walt Disney Company CIS, LLC באנגלית) היא חברה רוסית שנוסדה באפריל 2006 כחברת בת של חברת וולט דיסני, ועוסקת בהפקה והפצת סרטי קולנוע.

==היסטוריה==
החברה הוקמה על ידי חברת וולט דיסני בשנת 2006 ומאז אחראית באופן בלעדי על הפצת תוכני דיסני בחבר המדינות.

בשנת 2007, חברת וולט דיסני והחטיבה הרוסית של Sony Pictures Entertainment יצרו מיזם משותף של וולט דיסני ואולפני סוני בשם Walt Disney Studios Sony Pictures Releasing CIS, שנועדה להפיץ במדינות ברית המועצות לשעבר את הסרטים שהופקו על ידי סוני ודיסני. החברה מחזיקה ומפעילה את ערוץ דיסני רוסיה שבמקור תוכנן להשיק בשנת 2009, אך המשא ומתן שנוהל מול Media-One Holdings נדחה על ידי הרשויות הרוסיות והשירות הפדרלי למלחמה במונופולים.

בשנת 2011 החברה רכשה את מרבית מניות חברת UTH רוסיה שמחזיקה בבעלות על חברת ההחזקות CTC Media. חברת וולט דיסני הפיקה את סרט הקולנוע הרוסי ספר האמנים ב-2009. החברה תכננה להפיק שני סרטים חדשים בקיץ 2011, אבל בסופו של דבר הפיקה את סרטה השני הבוגאטיר האחרון ב-2017.

== חטיבות ==
* ערוץ דיסני (רוסיה)
* פלייהאוס דיסני (מותג מחדש כדיסני ג'וניור, נכון לספטמבר 2013)

== הפצת סרטים ==
* Walt Disney Studios Sony Pictures Releasing (WDSSPR) (הוקם בשנת 2007 בשותפות עם סרטי סוני)

== הפקות מקור ==
* ספר האמנים (2009)
* אושר הוא... (2015)
* הבוגאטיר האחרון (2017)
* אושר הוא... חלק 2 (2019)
* הבוגאטיר האחרון: שורש הרע (2020)
* הבוגאטיר האחרון: שליח האופל (2021)

== קישורים חיצוניים ==
* 

* [http://www.disney.ru/kanal/ ערוץ דיסני רוסיה]
* [https://www.youtube.com/channel/UCe90a2KHejxvZvHaAwxjikQ דיסני רוסיה] באתר יוטיוב

==הערות שוליים==

קטגוריה:דיסני
וולט דיסני רוסיה
וולט דיסני רוסיה
וולט דיסני
הילה קובו

הילה קובו (נולדה ב-26 ביולי 1980) היא עיתונאית ודוברת ישראלית, יוצרת פורמטי וידאו ובמאית סרטי דוקו. מחברת הספר "לא יהיה כלום" (יחד עם יניר קוזין).

==ביוגרפיה==
קובו נולדה וגדלה בתל אביב. היא בוגרת "בית הספר לאמנויות" ותיכון עירוני ד' בעיר. בצבא שירתה כמדריכת חי"ר וכקצינת יח"ש.

בוגרת תואר ראשון ושני במשפטים ותואר ראשון בהיסטוריה מאוניברסיטת תל אביב. בשנת 2007 הוסמכה לעריכת דין לאחר התמחות בפרקליטות האזרחית בתל אביב.

===קריירה עיתונאית===
קובו החלה את דרכה העיתונאית בשנת 2002 כשדרית קווים בשידורי הכדורסל של ערוץ 1. בהמשך הייתה שדרית קווים בערוץ 1, הטלוויזיה החינוכית וערוץ הספורט.

בשנת 2007 הצטרפה לעיתון "מעריב" ועבדה ככתבת מוניציפלית וכתבת מגזין בעיתון "זמן תל אביב", ובהמשך הייתה סגנית עורך העיתון.

בשנים 2010–2013 הייתה העורכת הראשית של "זמן תל אביב".

בשנת 2013 עברה לאתר "וואלה! NEWS" כמגישה ועורכת באולפן החדשות והספורט, ומאוחר יותר הפכה למגישה באולפן החדשות של האתר. בנוסף שימשה כעורכת תוכניות אולפן וכבמאית סרטי דוקו. בין היתר, יצרה ביולי 2016 סרט על ההתמודדות של משפחת בן-ארי עם פציעת הראש הקשה במבצע צוק איתן של הבן חגי, מפקד סיירת צנחנים, לפני שהלך לעולמו בינואר 2017; וסרט על מאחורי הקלעים של המדליה הראשונה, לרגל 25 שנה למדליה האולימפית של יעל ארד בברצלונה 92'. באוקטובר 2018 שודר סרטה על הורות יחידנית ב"פנים אמיתיות עם אמנון לוי" בערוץ 10.

במרץ 2019 פרסמה עם העיתונאי יניר קוזין את הספר "לא יהיה כלום – המשפטים הגדולים של הפוליטיקה הישראלית" בהוצאת דני ספרים.

בדצמבר 2019 עזבה את וואלה! NEWS לאחר שבע שנים.

ב-1 בספטמבר 2020 הצטרפה לאגף דוברות, הסברה ותקשורת של משרד המשפטים והיא משמשת כדוברת פרקליטות מיסוי וכלכלה.

==חיים אישיים==
קובו נשואה ואם לשלושה, מתגוררת בתל אביב. היא בתה של השופטת בדימוס אסתר קובו, לשעבר סגנית נשיאת בית המשפט המחוזי בתל אביב והיום חברת בית הדין העליון של ההתאחדות לכדורגל.

==קישורים חיצוניים==

==הערות שוליים==

קטגוריה:סגל וואלה!
קטגוריה:מגישות חדשות ישראליות
קטגוריה:מגישי חדשות ישראלים
קטגוריה:דוברות ישראליות
קטגוריה:דוברים ישראלים
קטגוריה:בוגרות תיכון עירוני ד' (תל אביב)
קטגוריה:בוגרי תיכון עירוני ד' (תל אביב)
קטגוריה:בוגרות בית הספר לאמנויות תל אביב
קטגוריה:בוגרי בית הספר לאמנויות תל אביב
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:בוגרות אוניברסיטת תל אביב: משפטים
קטגוריה:בוגרי אוניברסיטת תל אביב: משפטים
קטגוריה:תל אביב-יפו: אישים
קטגוריה:ישראליות שנולדו ב-1980
קטגוריה:ישראלים שנולדו ב-1980
Lie to Me (שיר של מיקולאש יוזף)

Lie to Me (בעברית: שקרי לי) הוא השיר שייצג את צ'כיה באירוויזיון 2018 שהתקיים בליסבון, פורטוגל. השיר אשר בוצע על ידי הזמר מיקולאש יוזף, הולחן ונכתב על ידו. השיר נבחר ב-29 בינואר 2018 בתחרות "אירוויזיון סונג CZ" ששודרה בערוץ Česká televize והיוותה את הקדם הצ'כי.

== מיקומי שיא ==

== היסטוריית יציאות ==
{| class="wikitable"
!מקום
!תאריך יציאה
!פורמט
!חברת תקליטים
|-
!עולם
|19 בנובמבר 2017
|הורדה דיגיטלית
|אינדפנדנט
|}

== קישורים חיצוניים ==

== הערות שוליים ==

קטגוריה:שירי 2017
קטגוריה:סינגלים מ-2018
קטגוריה:שירי אירוויזיון 2018
קטגוריה:שירי צ'כיה באירוויזיון
קטגוריה:שירים באנגלית
קטגוריה:שירים על מיניות
אופל סופר 6

אופל סופר 6 (בגרמנית: Opel Super 6) היא מכונית סלון מתוצרת יצרן הרכב הגרמני אופל אשר יוצרה בין השנים 1937–1938.

סך הכל יוצרו 46,453 יחידות.
==תצורות "אופל סופר 6"==
* 4 דלתות - סלון
* 2 דלתות - קבריולה
* 2 דלתות - ספורט קבריולה
== תמונות ==
<gallery mode="packed" heights="100">
קובץ:Opel Super Six Sport Roadster (Kühn) creme r.jpg| "אופל סופר 6" קבריולט (רודסטר) ספורט
קובץ:Opel Super Six Sport Roadster (Kühn) creme hr.jpg| "אופל סופר 6" קבריולט (רודסטר) ספורט
קובץ:Opel Super 6 Sport Roadster (Kühn), Bj. 1937, 2473 cm³, 55 PS.jpg| "אופל סופר 6" קבריולט (רודסטר) ספורט
</gallery>

==ראו גם==
* אופל (יצרן רכב)
* אופל 4/8 PS
== קישורים חיצוניים ==

* 
* 
* [http://www.opel.com/ אופל], האתר הבינלאומי

==הערות שוליים==

קטגוריה:מכוניות סלון
קטגוריה:מכוניות קבריולה
קטגוריה:דגמי מכוניות שהושקו ב-1937
סופר 6
קטגוריה:כלי רכב גרמניים
כוכב האנושות

כוכב האנושות (באנגלית: Humanity Star) הוא לוויין, ספירה גאודזית הדומה לכדור דיסקו בקוטר של כ-90 סנטימטרים. שוגר ב-21 בינואר 2018 למסלול נמוך-ארץ קוטבי על ידי המשגר אלקטרון של חברת רוקט לאב. הלוויין תוכנן ופותח על ידי מייסד ומנכ"ל רוקט לאב, פיטר בק. נועד להיראות בעין בלתי מזוינת מרחבי כדור הארץ ולשמש כ"סמל בהיר ותזכורת לכל מי שבכדור הארץ, על המקום העדין שלנו בחלל". הלווין דעך במסלולו לתוך האטמוספירה ב-22 במרץ 2018. שיגורו גרם לביקורת רבה מצד הקהילה האסטרונומית, שחששה שהלוויין יפריע לתצפיות אסטרונומיות מפני הקרקע.

==שיגור ומסלול==
כוכב האנושות שוגר ב-21 בינואר 2018 בשעה 01:43 (זמן UTC) מאתר השיגור הפרטי של חברת רוקט לאב, בחצי האי מאהיה שבאי הצפוני של ניו זילנד. הוא שוגר לחלל במסגרת טיסת המבחן השנייה של משגר הלוויינים הקטנים שפיתחה רוקט לאב, אלקטרון. טיסת המבחן הייתה הראשונה בה המשגר הצליח להיכנס למסלול סביב כדור הארץ. שיגור הלוויין נשמר בסוד ונחשף רק לאחר כניסתו למסלול.

הלוויין הקיף את כדור הארץ במסלול לווייני נמוך ואליפטי בגובה של 288 על 510 ק"מ מעל פני הקרקע, והשלים הקפה אחת בכל כ-90 דקות במסלול קוטבי, עם נטיית מסלול בת 82.9 מעלות.

בתכנון המקורי, הלוויין היה אמור לדעוך לאחר כתשעה חודשים, לחדור לאטמוספירה ולהישרף בה. עקב העובדה שהלוויין אינו דחוס והמסה שלו קטנה יחסית לשטח החתך, הלווין דעך לתוך האסטמופירה ב-22 במרץ 2018, 13:15 UTC.

==נראות==
כוכב האנושות היה עטוף ב-65 לוחות משולשים בעלי יכולת החזרת אור גבוהה, ולפי חברת רוקט לאב היה ניתן לצפות בו בעין בלתי מזוינת. לטענת החברה, מסלולו הקוטבי של הלוויין העביר אותו מעל כל נקודה בכדור הארץ. זמן הצפייה המיטבי בלוויין, בעוברו מעל נקודה מסוימת, היה בשקיעה או בזריחה.

בזמן חשיפת שיגורו, מספר דיווחים בכלי תקשורת ברחבי העולם ציינו כי הלוויין יהיה "העצם הבהיר ביותר בשמי הלילה", אך מנכ"ל ומייסד רוקט לאב, פיטר בק, אמר כי הלוויין לא יהיה "בהיר הרבה יותר מכוכבים ולוויינים אחרים". אתר ניטור הלוויינים Heavens-Above העריך שהוא יהיה 7 בסקאלת בהירות גרמי השמיים, עם בהירות מקסימלית של 1.6.

==ביקורת==
אסטרונומים רבים ביקרו את שיגור הלוויין הבהיר, מחשש שיפריע לתצפיות אסטרונומיות מפני הקרקע. שיגור הלוויין כונה בשמות גנאי שונים כגון "פעולת ונדליזם של שמי הלילה", "גרפיטי חלל", "זבל חלל" ו"תעלול יח"צני". קיילב שארפ מאוניברסיטת קולומביה, השווה את הלוויין להצבת סלוגן של חברה על מרומי הר האוורסט.

עם זאת, מספר אסטרונומים הבהירו כי לוויין אחד לא עשוי לגרום להפרעה משמעותית לתצפיות אסטרונומיות. פיטר בק אמר שהלוויין לא צפוי להפריע "לטייסים ולתצפיתני שמיים". רבים העריכו כי הלווין יכול לעודד אנשים לצפייה בשמיים.

==קישורים חיצוניים==
* 
* [https://web.archive.org/web/20180302154129/http://www.thehumanitystar.com/ אתר הלוויין "כוכב האנושות"]
* [https://web.archive.org/web/20180302154129/http://www.thehumanitystar.com/#tracker ניטור אחר מיקום הלוויין ובדיקה מתי יעבור בכל אזור], באתר הלוויין
* 

==הערות שוליים==

קטגוריה:לוויינים אזרחיים
קטגוריה:ניו זילנד: מדע וטכנולוגיה
Mall (שיר)

Mall (בעברית: כמיהה) הוא שיר באלבנית שנכתב, הולחן ומבוצע על ידי אאוגנט בושפפה. השיר ייצג את אלבניה בתחרות הזמר של האירוויזיון לשנת 2018 לאחר שניצח ב"פסטיבלי אי קנגס" ה-56, תחרות הזמר הלאומית והגדולה באלבניה.

==סגנון==
השיר בסגנון רוק מתקדם ועממי, כשהוא כולל בגרסה המוקלטת המקורית שאורכה ארבע דקות וחצי, שירה הנבנית לטונים גבוהים עד פלסט המדמה צווחות עם מילות התוכן של "כמיהה" בשיר, בצד הדגשת גיטרות חשמליות בפזמון ומנגינה של אופי עממי על גיטרה קלאסית בבתים. בגרסת המוקלטת המקוצרת וכן ההופעה בתחרות האירוויזיון, המוגבלות לשלוש דקות, נוספת הלחנה של הדגשת כינורות בשילוב מוזיקה קלאסית על רוק כמאפיין נוסף של רוק מתקדם. לעומת זאת, בגרסה המוקלטת המקוצרת מונמך גובה השירה לאורך מרבית השיר ואילו בתחרות האירוויזיון מודגשים מספר פעמים טונים גבוהים עם שירת פלסט.

==תחרות הזמר של האירוויזיון==
השיר ניצח בתחרות הלאומית האלבנית "פסטיבלי אי קנגס" ה-56, ב-23 בדצמבר 2017, המתקיימת מאז שנת 1962 ומשנת 2004 משמשת גם לבחירת נציגות אלבניה בתחרות האירוויזיון. בתחרות האירוויזיון לשנת 2018 הוגרל השיר להופיע בחצי הגמר הראשון שלה, נקבע להופיע כשיר השלישי מתוך 19, ועל בסיס משקל הצבעה שווה של הציבור ושל שופטים סיים במקום השמיני, כמו גם בין עשרת השירים עם הניקוד הגבוה בחצי גמר זה להעפלה לגמר התחרות. בגמר הוגרל להופיע בחצי הראשון בסדר השירים, נקבע להופיע כשיר ה-12 מתוך 26, ועל בסיס אותה מתכונת הצבעה סיים במקום ה-11.

== קישורים חיצוניים ==

קטגוריה:שירי 2017
קטגוריה:סינגלים מ-2017
קטגוריה:שירי אירוויזיון 2018
קטגוריה:שירי אלבניה באירוויזיון
קטגוריה:שירים באלבנית
קטגוריה:בלדות פולק
קטגוריה:סינגלים בהוצאת יוניברסל מיוזיק גרופ
פורוד

פוּרוּד (מערבית أفراد - "אפוּראד" - בודדים) או ζ בכלב גדול, הוא כוכב בולט בקבוצת הכוכבים כלב גדול עם בהירות נראית מדרגה 3.0, שנמצא במרחק של כ-360 שנות אור ממערכת השמש. שמו בערבית דומה לשמו של הכוכב אלפארד - הבודד, ייתכן בשל מרחקו משאר הכוכבים הבהירים של הקבוצה.

==תכונות==
פורוד הוא כוכב הסדרה הראשית כחול מסוג ספקטרלי B2.5 V, מסתו מוערכת בכ-7.6 מסות שמש, רדיוסו 5.5-5 רדיוסי שמש, טמפרטורת פניו כ-21,000 קלווין והוא מאיר בעוצמה של פי 665 מעוצמת ההארה של השמש באור נראה, אך בשל טמפרטורת פניו הגבוהה רוב קרינתו היא בתחום העל-סגול, כך שעוצמת הארתו הכוללת היא לפחות פי 4,000 מעוצמת ההארה של השמש. בעבר הכוכב נחשד כמשתנה β בקפאוס, אך החשד לא אומת. מהירותו הרדיאלית של פורוד משתנה באופן מחזורי, מה שמראה על קיומו של בן זוג עמום שמקיף את פורוד במסלול אליפטי למדי ובזמן הקפה של 675 ימים. לא ידוע דבר על תכונותיו של בן הזוג. מהירות ההסיבוב של הכוכב על צירו היא כ-25 קילומטר לשנייה, בעוד שלכוכבים מסוגו יש בדרך כלל מהירות סיבוב גדולה בהרבה. ייתכן שקו הראייה אל הכוכב קרוב לציר הסיבוב ולכן רק נראה שמהירות הסיבוב נמוכה בעוד שלמעשה היא גבוהה בהרבה.

==קישורים חיצוניים==
* [http://stars.astro.illinois.edu/sow/furud.html פורוד] באתר של ג'ים קלר
* 

==הערות שוליים==

קטגוריה:כוכבי הסדרה הראשית מסוג B
קטגוריה:כוכבים כפולים
קטגוריה:קבוצת הכוכבים כלב גדול
אופל RAK

אופל RAK (בגרמנית: Opel-RAK) היא סדרת רכב רקטי שייצר והפיק פריץ פון אופל, (שם מלא בגרמנית: Fritz Adam Hermann von Opel) מבעלי יצרנית המכוניות הגרמניות אופל, בין השנים 1928–1929, בעיקר כפעילות פרסום.

בהרכבת הרכבים ובניסויים, השתתפו חלוץ הטילים האוסטרי Max Valier ומהנדס הפירוטכניקה Friedrich Wilhelm Sander.

דגם מכונית הקונספט החשמלי, שהציגה "אופל" בשנת 2011 "אופל RAK e" ניתן על שם ה-"אופל RAK".

==רכבי "אופל RAK"==

* "Opel RAK.1" (ב-15 במרץ 1928, הגיע למהירות של 75 קמ"ש).
* "Opel RAK.2" (ב-23 במאי 1928, הגיע למהירות של 230 קמ"ש בעזרת 24 רקטות מוצקות.
* Opel RAK.3" ("Opel RAK.3 rocket rail vehicle)" - רכבת רקטית, (מכונית רקטית על מסילת הרכבת) הגיעה למהירות 254 או 290 קמ"ש. בניסוי השני הרכב הרקטי קפץ על המסלול ונהרס.
* "Opel Rak IV rocket rail vehicle" - נהרס כאשר רקטה מוצקה התפוצצה על המסילה, כל הרקטות האחרות התפוצצו אף הן. בעקבות זאת רשויות הרכבת אסרו על ניסויים נוספים.

==מטוס "Opel RAK.1"==
מטוס "Opel RAK.1"

* "Opel RAK.1" (ידוע גם בשם "Opel RAK.3" ובשם "Opel-Hatry RAK.1"), המטוס הרקטי הראשון בעולם, נבנה על ידי מהנדס האווירונאוטיקה "Julius Hatry", דאה בתאריך 30 בספטמבר 1929.
* אזור ניסוי: אזור פרנקפורט
* צוות : 1 טייס
* מהירות - 150 קמ"ש
* מרחק טיסה - 1.5 ק"מ
* זמן שיוט - 75 שניות של טיסה
* דחף מנוע: 2 × סנדר שחור אבקות רקטות, 0.1962 kN (44.1 lbf) דחף כל אחד

== תמונות ==
<gallery mode="packed" heights="160">
קובץ:OpelRAK2 2.JPG | "אופל RAK מס' 2"
קובץ:Opel RAK2 front.JPG | "אופל RAK מס' 2"
קובץ:Opel RAK2 interior.JPG | "אופל RAK מס' 2" - מבט לתא הנהג
קובץ:Opel RAK2 interior2.JPG | "אופל RAK מס' 2" - מבט לתא הנהג
קובץ:OpelRAK2.JPG | "אופל RAK מס' 2"
קובץ:1928 Opel RAK2 pic4.JPG | "אופל RAK מס' 2"
קובץ:Opel RAK2 front 2.JPG | "אופל RAK מס' 2"
קובץ:Bundesarchiv Bild 102-06122, Burgwedel, Raketenwagen auf Eisenbahnschienen.jpg | "אופל RAK מס' 3"
קובץ:Bundesarchiv Bild 102-06123, Burgwedel, Raketenwagen auf Eisenbahnschienen.jpg | "אופל RAK מס' 3" (מימין: "פריץ פון אופל", משמאל : "Friedrich Wilhelm Sander")

</gallery>

==ראו גם==
* אופל (יצרן רכב)
* מנוע רקטי

== קישורים חיצוניים ==

* [http://www.opel.com/ אופל], האתר הבינלאומי

==הערות שוליים==

קטגוריה:מכוניות מרוץ
קטגוריה:דגמי מכוניות שהושקו ב-1928
RAK
קטגוריה:מנועים רקטיים
קטגוריה:כלי רכב גרמניים
ג'יימס נורת'קוט (צייר)

ג'יימס נורת'קוט (באנגלית: James Northcote; 22 באוקטובר 1746 – 13 ביולי 1831) היה צייר אנגלי. התמחה בציור דיוקנאות, ציורי נושאים היסטוריים מן התנ"ך וההיסטוריה של אנגליה, ציורי בעלי חיים וציורי ילדים.

== תולדות חייו ויצירתו ==
נולד בפלימות', למד אצל ג'ושוע ריינולדס ובאקדמיה המלכותית לאמנויות והתמחה בציור דיוקנאות. ב-1775 עזב את הסטודיו של ריינולדס ושנתיים לאחר מכן עבר לאיטליה, שם שהה כשלוש שנים בסופן שב והשתקע בלונדון, שם הושווה למתחרהו, הצייר הנרי פוסלי. בשנת 1786 התקבל כחבר האקדמיה המלכותית לאמנויות. באותה עת החל להתמקד בציורים על נושאים מן היסטוריה של אנגליה. הראשונים שבהם היו על נושא שני הנסיכים שבמצודה: Young Princes Murdered in the Tower ("הנסיכים הצעירים שנרצחו במצודה" ו-Burial of the Princes in the Tower ("קבורת הנסיכים במצודה"). שני הציורים ושבעה נוספים נרכשו על ידי גלריית בוידל ליצירות שייקספיר (Boydell Shakespeare Gallery, ). ציור הענק שלו "מותו של ווט טיילר" מ-1787 פיאר את אולם הגילדהול בלונדון עד שנהרס במלחמת העולם השנייה. נוסף על יצירות בנושאים היסטוריים יצר גם ציורי בעלי חיים שזכו להצלחה כלכלית גדולה, בהם נמר, אנפה, כלב, חתול, נשר ואריה, וכן ציורי ילדים. על ציורו "מלאך מול אתונו של בלעם" העיר הנרי פוסלי: "נורת'קוט, אתה מלאך ב[ציורי] אתונות ואתון ב[ציורי] מלאכים".

למעלה מ-100 מיצירותו נמצאות בגלריית הדיוקנאות הלאומית (לונדון).

== לקריאה נוספת ==

* ויליאם הזליט, [https://books.google.com/books?id=OGwlAAAAMAAJ&newbks=1&newbks_redir=0&printsec=frontcover#v=onepage&q&f=false שיחות עם ג'יימס נורת'קוט] (1830), באתר גוגל ספרים 

== קישורים חיצוניים ==

* [https://en.wikisource.org/wiki/Northcote,_James_(DNB00) ערך ב-Dictionary of National Biography, 1885-1900, Volume 41]
* [https://artuk.org/discover/artworks/search/actor:northcote-james-17461831/ 128 מציוריו] באתר art-uk
* [https://www.npg.org.uk/collections/search/person.php?LinkID=mp03322&role=sit יצירותיו] בגלריית הדיוקנאות הלאומית (לונדון)
* 

==הערות שוליים==

קטגוריה:ציירים בריטים
קטגוריה:בריטים שנולדו ב-1746
קטגוריה:בריטים שנפטרו ב-1831
הערב יהיו כאן

הערב יהיו כאן הייתה תוכנית האירוח המרכזית של ערוץ כאן 11, ושודרה בין נובמבר 2017 ליוני 2018. את התוכנית מנחה ירון ברובינסקי. 

בתחילה התוכנית שודרה בימי שישי לאחר מהדורת חדשות השבוע, אולם בהמשך עברה לימי ראשון בערב ובשידור חוזר בערבי שבת. 

בערב יום העצמאות 2018 שודר ספיישל חגיגי של התוכנית בהנחיית ירון ברובינסקי וליטל שוורץ. 

נכון לנובמבר 2018 לא צפויה לעלות עונה שנייה לתוכנית. 

== פינות בתוכנית ==
כל תוכנית כוללת מספר פינות, ובהן:
* קרה או לא קרה? - דב גליקמן נשאל בתוכנית על אירועים שונים שקרו במהלך השבוע שעבר, והוא צריך לענות האם האירועים אכן קרו או לא. 
* המפורסם הכי מהיר והכי חכם בעולם - מפורסמים שמתארחים בתוכנית נשאלים שאלות על נושאים שונים והם צריכים לענות על השאלות או לבצע משימות בפרק זמן קצוב. 
* ילדים - ילדים נשאלים שאלות על נושאים שונים.
* העולות החדשות - שלוש עולות חדשות משוחחות עם ירון ברובינסקי. 

== ראו גם ==
* מועדון תרבות (תוכנית טלוויזיה)
* מדינת הגמדים (תוכנית טלוויזיה)

== קישורים חיצוניים ==
* [https://www.kan.org.il/program/?catid=1187#/ דף התוכנית]
* 
* [http://www.scooper.co.il/pr/1042008/ "הערב יהיו כאן": ירון ברובינסקי בתוכנית אירוח חדשה בימי שישי ב- כאן 11]
*
קטגוריה:תוכניות טלוויזיה ישראליות
קטגוריה:תוכניות אירוח ישראליות
קטגוריה:תוכניות טלוויזיה ישראליות שעלו לשידור בשנות ה-2010
קטגוריה:כאן 11: תוכניות וסדרות
Viasat Hockey

Viasat Hockey הוא ערוץ טלוויזיה נורדי הנמצא בבעלות Modern Times Group, והוא אחד מערוצי הספורט של חבילת Viasat Sport. שידורי הערוץ הושקו ב-1 בספטמבר 2009.

== רקע ==
על השקת הערוץ הוכרז רשמית ב-7 במאי 2009 במהלך אליפות העולם בהוקי לגברים ב-2009. הערוץ נכלל בחבילת הספורט של Viasat ומשודר דרך הלוויין. הערוץ זמין גם דרך רשתות הכבלים השונות וברשתות ה-IPTV.

== תחרות ==
הגרסה האירופית של הערוץ האמריקאי ESPN החלה לשדר הוקי קרח בשוודיה דרך המתחרה של Viasat, רשת הכבלים Canal Digital. משמעות הדבר היא שלערוץ Viasat Hockey כבר לא היו זכויות בלעדיות לשידור NHL בשוודיה.

== הפצה ==
=== המדינות הבלטיות ===
במדינות הבלטיות אסטוניה, לטביה וליטא מועבר הערוץ דרך שידורי Viasat.

=== פינלנד ===
הערוץ זמין דרך Viasat ו-Anvia.

=== שוודיה ===
ערוץ Viasat Hockey משודר ב-Tele2, Com Hem, Viasat ו-Telia Digital-tv.

== אישים ==
* פר פורסברג - פרשן
* האקן סידרגן - פרשן מומחה
* אולה וונסטרום - מנהלת התוכנית
* ניקלס ג'יהדה - מנהל תוכניות
* מטיאס נורסטרים - פרשן מומחה

== ראו גם ==
* Viasat Nature
* TV4 Sport
* Viasat History

== קישורים חיצוניים ==
* 

קטגוריה:ערוצי טלוויזיה שוודיים
יחסי ארמניה–הונגריה

יחסי ארמניה–הונגריה הם היחסים הדו-צדדיים בין רפובליקת ארמניה לבין הונגריה.

==היסטוריה==
מתום מלחמת העולם השנייה ועד פירוק ברית המועצות ב-1991, היו שתי המדינות נתונות תחת משטר קומוניסטי.

ב-1991, כוננו שתי המדינות יחסים דיפלומטים.

כיום, חיים בהונגריה כ-15 אלף אנשים ממוצא ארמני.

===ניתוק היחסים הדיפלומטים===
ב-31 באוגוסט 2012, ניתקה ארמניה את יחסיה עם הונגריה בעקבות הסגרתו של הקצין האזרי, ראמיל ספארוב שהורשע ברצח גורגן מרגריאן, סגן בצבא הארמני בשנת 2004. זאת, למרות הבטחות של משרד המשפטים ההונגרי כי עונשו של ספארוב ייאכף. המהלך נובע מהידרדרות ביחסים הארמנים-אזריים מאז הפסקת האש של מלחמת נגורנו-קרבאך ב-1994.

בירוואן, בירת ארמניה, מפגינים זרקו עגבניות על בניין הקונסוליה ההונגרית וקרעו את דגל הונגריה. ארצות הברית, מתחה גם היא ביקורת על ההחלטה להסגיר את ספארוב לאזרבייג'ן. שר החוץ הארמני אדוארד נלבנדיאן אמר באפריל 2013, כי "ארמניה מוכנה להסדיר את היחסים עם הונגריה, על בודפשט צריכה לנקוט צעדים".

==יחסים דיפלומטים==
ארמניה מיוצגת בהונגריה דרך שגרירותה בווינה שבאוסטריה וקונסוליה לשם כבוד בבודפשט. מאידך, הונגריה מיוצגת בארמניה באמצעות שגרירותה בטביליסי שבגאורגיה וקונסוליה לשם כבוד בירוואן.

==קישורים חיצוניים==

==הערות שוליים==
אד רנדל

אד רנדל (באנגלית: Edward Gene Rendell; נולד ב-5 בינואר 1944) הוא משפטן, עורך דין, פוליטיקאי וסופר אמריקאי שכיהן כמושל פנסילבניה ה-45 בין השנים 2003 ל-2011 וקודם לכן כראש העיר של פילדלפיה בין השנים 1992–2000.

היה חבר במפלגה הדמוקרטית וכיהן כתובע המחוזי של פילדלפיה.

== ביוגרפיה ==
רנדל נולד בניו יורק למשפחה יהודית מרוסיה, רנדל עבר לפילדלפיה שם השלים תואר ראשון מאוניברסיטת פנסילבניה. הוא שירת כסגן בצבא ארצות הברית בשנים 1968 עד 1974.

== קריירה ==
רנדל נבחר לתובע המחוזי של פילדלפיה בשנת 1977 לאחר שהביס את התובע המחוזי הדמוקרטי, אמט פיצפטריק, בבחירות המקדימות, והפך לתובע המחוזי הצעיר ביותר בהיסטוריה.

ב-1982, ניהל רנדל את התביעה השנויה במחלוקת של מומיא אבו ג'אמאל, שגרמה לגזר דין מוות. הפיצוץ של הקהילה הדתית השחורה (MOVE) על ידי משטרת פילדלפיה התרחש גם במהלך כהונתו של רנדל ואז נהרגו 11 מחבריה וגרמו לשריפה שהותירה מאות דיירים ללא קורת גג.

=== ראש עיריית פילדלפיה ===
ב-1987 רץ רנדל למועמדות הדמוקרטית נגד ראש העיר המכהן של פילדלפיה, וילסון גוד, והפסיד. ארבע שנים מאוחר יותר, ב-1991, רץ שוב לתפקיד נגד פרנק ריזו שנפטר בקיץ של אותה שנה, ובעקבות כך, בנובמבר 1991, זכה רנדל בתפקיד ראש העיר של פילדלפיה.

במהלך כהונתו כראש העיר, קיצץ רנדל גירעון של כ-250 מיליון דולר, איזן את התקציב של פילדלפיה, הפחית מיסים לעסקים, יישם יוזמות חדשות מניבות הכנסות ושיפר באופן דרמטי את השירותים לשכונות פילדלפיה. הוא קיבל את הכינוי "הרנסאנס של פילדלפיה" בגלל מה שעשה עם התקציב. מדיניות קיצוץ המחירים של רנדל הביאה לו התנגדות עזה מצד איגודים מקצועיים, עם זאת, הוא נבחר מחדש בשנת 1995, כשהביס את הרפובליקני ג'ו רוקס עם 80% מהקולות.

=== מושל פנסילבניה ===
ב-2002 התמודד רנדל לתפקיד מושל פנסילבניה ובבחירות שנערכו בנובמבר ניצח את השופט הרפובליקני מייק פישר. רנדל זכה לא רק בפילדלפיה שהיא בכללות דמוקרטית, אלא גם בפרברים הרפובליקנים של פילדלפיה, בעיקר בשל הפופולריות שלו כראש העיר של פילדלפיה.

בבחירות שנערכו ב-7 בנובמבר 2006, זכה שוב רנדל והביס את לין סוואן, שחקן פוטבול מקצועי לשעבר בפיטסבורג סטילרס. רנדל זכה ב-2,470,517 מהקולות שהם 60 אחוז לעומת 1,622,135 מהקולות שהם 40 אחוז שקיבל סוואן. ב-16 בינואר 2007 הושבע כמושל פנסילבניה בפעם השנייה.

=== לאחר החיים הפוליטיים ===
לאחר סיום הקריירה בתור מושל פנסילבניה, חזר רנדל למשרד עורכי הדין שלו בפילדלפיה. בינואר 2011, קיבל משרה כאנליסט פוליטי ב-NBC News ו-MSNBC.

== חיים אישיים ==
ב-10 ביולי 1971 נישא למארג'ורי רנדל, שופטת פדרלית של בית המשפט לערעורים של ארצות הברית ממוצא קתולי, יש להם בן אחד, ג'סי. זמן קצר לאחר שעזב את משרתו בשנת 2011 הודיעו על פרידתם.

== קישורים חיצוניים ==

* 

== הערות שוליים ==

קטגוריה:פוליטיקאים אמריקאים
קטגוריה:ראשי עיריית פילדלפיה
קטגוריה:סופרים אמריקאים
קטגוריה:בוגרי אוניברסיטת פנסילבניה
קטגוריה:בוגרי אוניברסיטת וילאנובה
קטגוריה:יושבי ראש אגודת המושלים הלאומית
קטגוריה:מושלי פנסילבניה
קטגוריה:תובעים אמריקאים
קטגוריה:אמריקאים שנולדו ב-1944
Tu Canción

Tu Canción (בעברית: השיר שלך) הוא השיר שייצג את ספרד באירוויזיון 2018 שהתקיים בליסבון, פורטוגל. השיר שבוצע על ידי הצמד אלפרד גרסיה ואמייה רומרו, הולחן ונכתב על ידי ראול גומז וסילביה סנטורו.

השיר נבחר ב-29 בינואר 2018 בתחרות "Operación Triunfo" ששודרה בערוץ La 1 והיוותה את תחרות קדם האירוויזיון הספרדי.

בגמר האירוויזיון הופיעו הזמרים כשיר מספר 2, וקיבל 61 בניקוד הסופי, מה שהעניק לו את המקום ה-23.

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!ספרד (PROMUSICAE)
|פלטינה
|40,000
|}

== קישורים חיצוניים ==

== הערות שוליים ==

קטגוריה:שירי 2018
קטגוריה:סינגלים מ-2018
קטגוריה:שירי אירוויזיון 2018
קטגוריה:שירי ספרד באירוויזיון
קטגוריה:שירים בספרדית
קטגוריה:סינגלים בהוצאת יוניברסל מיוזיק ספרד